Johnny Dankworth
Store norske leksikon,Kunst og estetikk,Musikk,Jazz,Europeiske jazzutøvere og -ensembler, 1920 – 1980
Johnny Dankworth, britisk jazzmusiker, altsaksofonist, klarinettist og orkesterleder. Han var gift med vokalisten Cleo Laine.
Dankworth begynte som klarinettist i tradjazzband i 1940-årene, og ble så en sentral figur i den britiske bebop-bevegelsen i London. Han dannet en septett i 1950, og ledet sitt eget storband mellom 1953 og 1964. Fra 1958 samarbeidet han hovedsakelig med sin kone.Dankworth, som skrev musikk til flere filmer, var en utmerket saksofonist i Charlie Parker-tradisjonen og en av Storbritannias fremste jazzutøvere etter 1950. Les mer i Store norske leksikon jazz bebop Cleo Laine